***Аманқұл Тілеуғалиұлы еңбек ардагері,***

***ҚР Журналистер одағының мүшесі***

**Жас ұрпаққа тілек**

Бір кезде еңбектеген жас бала едім,

Мінеки зейнеткерлік жасқа келдім.

Сан жылдар ізденіспен өте шықты,

Ең алғаш Әліппеден бастап едім.

Киіз қап, сия-сауыт арқаладым,

Оқыдым дәмін татып әр қаланың.

Кеудемнен қиындықтар итерсе де,

Үмітке толы болды әр қадамым.

Жұмыста үйренуден жалықпадым,

Білмеген жерімді іздеп анықтадым.

Зерделі, инабатты адамдарға,   
Жанасып, қатарынан қалыспадым. 

Қызметке ерте тұрып барушы едім,

Тапсырма қиын-қиын алушы едім.   
Әр ісім нәтижелі біткен сайын,

Қуанып, көтеріліп қалушы едім.

Бұл күнде кез келіп тұр ойланатын,   
Жұмысты тапсыратын, демалатын.   
Жас ұрпақ, касыма кел, ал қабылдап,   
Ісімді жалғастырып қолға алатын.   
  
Тілегім айтатұғын – елім десең,   
Жұмысың алға басар ерінбесең.   
Күш-қайрат, ақыл-білім неге керек,   
Ұмтылып биіктерден көрінбесең? 

Жастарға батыл болу жарасады,   
Қиындық қорықпасаң жол ашады.   
Үлес қос, күш-қуатын арттыруға,   
Елімнің жарқын болсын болашағы.   
  
Тағы бір айтатыным осы тұста,   
Жемқорлық әрекеттің жолы қысқа.   
Антыңа адал болып қызметте,   
Әділдік, шыншылдықты Ту ғып ұста! 

**Көңіл**

Мынау үлкен Өзенде өмір деген,   
Асау толқын секілді көңіл деген.   
Кейде бір, сәл нәрсеге ренжимін,   
Кейде бір, сәл нәрседен көңілденем. 

Тағдыр сілтеп қамшысын сабағанда,   
Мың сан ойлар миыңды қамағанда,   
Ойлы жанар, нұр жүзді жарың болсын,   
Жүрегіңді жылытар қарағанда.   
  
Қуаныш пен қайғыңды бөлісетін,   
Көмектерін аямай берісетін,   
Көршің болсын, құттықтап аман-есен,   
Наурызға да жеттік деп көрісетін.

Кейбіреулер көре алмай қаралаған,   
Кездерінде жаныңды жаралаған.   
Айнымайтын қасыңда досың болсын,   
Азамат деп, басыңды бағалаған.   
  
Өміріңнің көп сәтін өткізетін,   
Еңбегіңді елеулі еткізетін,   
Ұжым болсын, сыйласып, құрметтеп,   
Зейнеткерлік жасына жеткізетін. 

Ағайын, тума-туыс қадірлесе,   
Барғанда, құрметім әзір десе.   
Сағынысқан қарындас, апа, жеңге,   
Шай қойып, дастарханын әзірлесе. 

Басыңнан дәуірлеген бақ тайғанда,   
Алабұртқан көңілің ортайғанда.   
Бір балаң мен келінің жақсы болсын,   
Жас балаша күтетін картайғанда. 

Үй ішін шат күлкіге толтыратын,   
Тәтті іздеп жан қалтаңа қол тығатын.   
Немерең болса жақсы, алдыңа алып,   
Бөленіп қызығына отыратын.   
  
Осы айтқандар бар болса демейтіндей,   
Боларсың, жалғыз уайым жемейтіндей.   
Жадырап, көңіліңе қуат бітер,   
Қандай қиын сәтті де жеңетіндей. 

**Салық маманы**

Салық есеп-қисабын,   
Дұрыс жолға салсақ деп.   
Есептелген салықты,   
Толық жинап алсақ деп. 

Үй аралап та жүреді,   
Жинау үшін салықты.   
Қиын іске осы бір,

Жұмылдырып халықты.

Салық заңын кеңінен,

Түсіндіріп бұл маман.   
Мінезімен жайдары,

Көпшілікке ұнаған.

Бюджетке түсетін,

Молайтсам деп кірісті.

Атқарып жүр ынтамен,

Талай-талай ірі істі.

Бір өзіне осындай,

Зор міндеттер жүктелген.

Бойында бір жігер бар,

Басқаларға бітпеген.

**Біздің қыздар**

Жүздері жайнап тұрған,

Жанарында-от, ұшқын ойнап тұрған.

Кеш жатып, ертеменен,

Қызметті ойлап тұрған.

Жаман қылықты сүймейтұғын,

Беймезгіл, орынсыз жүрмейтұғын.

Жігіттердің жайсаңы болмаса,

Жасығын көздеріне де ілмейтұғын.

Айтқандарыма нанасыңдар ма,

Әлде, өздерің барасыңдар ма?

Әйтеуір, ең жақсы ару қыздар ,

Салық мамандарының арасында!